સાસણગીર વન્યપ્રાણી વિભાગનાં ડીએફઓ ડૉ.સંદીપકુમારે દિવાળીનાં તહેવારોને ધ્યાને લઇ ફેસ્ટીવલ દિવસો માટે ૬૦ પરમીટો વધારી ૧૫૦ પરમીટો પ્રવાસીઓને અપાશે તેમ જણાવ્યું છે. પાછલાં વર્ષોમાં સાસણગીર દેશ-વિદેશનાં પ્રવાસીઓનું મનપસંદ પર્યટન સ્થળ બની ચૂક્યું હોઇ, તહેવારો દરમ્યાન ટુરીસ્ટોનો ભારે ધસારો રહે છે. સાસણ(ગીર) ઉપરાંત આસપાસનાં ભાલછેલ, હરીપુર, ચીત્રોડ, ભોજદે સહીતનાં ગામોમાં આવેલી હોટલો, રીસોર્ટ, ફાર્મ ફાઉસો અઠવાડીયા સુધી હાઉસફૂલ થઇ ગયા છે.